คาดหุ้นสัปดาห์หน้าปรับขึ้น
บล.กสิกรไทยคาดดัชนีตลาดหุ้นไทยสัปดาห์หน้าปรับตัวขึ้นจากแรงซื้อเก็งกำไร
23 ก.พ. 2556

บล.กสิกรไทยคาดดัชนีตลาดหุ้นไทยสัปดาห์หน้าปรับตัวขึ้นจากแรงซื้อเก็งกำไร
บริษัทหลักทรัพย์กสิกรไทย จำกัด คาดการณ์ดัชนีตลาดหุ้นไทยสัปดาห์หน้า (25 ก.พ.-1 มี.ค.) ว่าดัชนีจะมีแนวรับที่ 1,520 และ 1,505 ขณะที่แนวต้านคาดว่าจะอยู่ที่ 1,565  และ 1,600 ตามลำดับ โดยดัชนีมีโอกาสที่จะปรับตัวขึ้นจากแรงซื้อเก็งกำไร แต่ต้องระวังแรงขายทำกำไร 
ทั้งนี้ ต้องรอดูการประชุมผลการเลือกตั้งของอิตาลี รวมถึงการรายงานตัวเลขเศรษฐกิจสหรัฐฯ ที่สำคัญ อาทิ เครื่องชี้ภาคอสังหาริมทรัพย์, ยอดสั่งซื้อสินค้าคงทน, GDP ไตรมาส 4/55(ประมาณการณ์ครั้งที่ 2) และเครื่องชี้ภาคการผลิต(ISM Manufacturing)